ऑटो को ओवरटेक करते साइकिल सवार दोस्तों को मारी टक्कर, जख्मी
स्कूल वैन, ऑटो और टेंपो को लगाई आग, एक नामजद
घर के बाहर खड़ी थी वैन, ऑटो और टेंपो 407, फुटेज से आरोपी पहचाना
क्राइमरिपोर्टर | लुधियाना
गांवबाड़ेवाल में घर के बाहर खड़ी स्कूल वैन, ऑटो और टेंपो 407 को एक व्यक्ति ने आग लगा दी। घटना के बाद सीसीटीवी फुटेज देखने पर आरोपी की पहचान हो गई। इसके बाद थाना पीएयू की पुलिस ने गांव बाडेवाल के रहने वाले इकबाल सिंह की शिकायत पर उसी इलाके के देवराज के खिलाफ मामला दर्ज करके कार्रवाई शुरू कर दी है। पुलिस आरोपी की तलाश कर रही है।
हेड कांस्टेबल रणजीत सिंह ने बताया कि शिकायतकर्ता स्कूल वैन चलाता है। रात को वह अपने घर के बाहर वैन खड़ी की और अंदर चला गया। उसकी वैन के साथ ही पड़ोसी अरूण कुमार ने अपना ऑटो और सतविंदर सिंह ने टेंपो टाटा-407 भी खड़ा किया और घर चले गए। देर रात अचानक शिकायतकर्ता को टायर फटने की आवाजें आईं। आवाज सुनकर वह घर के बाहर गया तो देखा कि तीनों वाहनों को आग लगी हुई थी। इसके बाद इलाके के लोगों ने किसी तरह आग पर काबू पाना शुरू किया और फायर ब्रिगेड को सूचित किया। इसके बाद आग पर काबू पाया गया। इलाके में एक घर के बाहर लगे सीसीटीवी कैमरे की फुटेज चेक की गई तो उसमें आरोपी वाहनों को आग लगाता हुआ दिखाई दे रहा है। जांच अफसर ने बताया कि आरोपी की अभी गिरफ्तारी नहीं हुई है। उसकी गिरफ्तारी होने के बाद ही आग लगाने के कारण का पता चल पाएगा। पुलिस आरोपी की तलाश कर रही है।
लुधियाना| भामियाकलां स्थित ग्रेवाल पेट्रोल पंप के पास एक ऑटो ड्राइवर ने आगे निकलने को दूसरे ऑटो को ओवरटेक करते सामने से रहे साइकिल सवार दो दोस्तों को टक्कर मार दी। इस कारण दोनों दोस्त बुरी तरह से जख्मी हो गए और लोगों ने उन्हें अस्पताल पहुंचाया। थाना जमालपुर पुलिस ने जोगेवाल के गांव लल्ले के लवप्रीत सिंह की शिकायत पर पांडे के खिलाफ मामला दर्ज कर लिया है। एएसआई सुखदेव सिंह ने बताया कि शिकायतकर्ता अपने दोस्त जतिंदर कुमार के साथ साइकिल से घर जा रहा था। सामने से आरोपी ऑटो लेकर रहा था। आरोपी ने अपने आगे जा रहे दूसरे ऑटो को ओवरटेक किया तो शिकायतकर्ता के साइकिल में टक्कर मार दी।
hin_Deva hin_Deva hin_Deva bho_Deva hin_Deva hin_Deva hin_Deva